stanford-oval/wikipedia huggingface dataset:
מ.ו.ת.ק.

| --- | --- |

 שיר הנושא:  ".Time to Fly with T.O.T.S" מאת ג'ט ג'ורגנסמאייר, טאקר צ'נדלר וקריסטיאן ג'יי. סיימון
 סוגה:  הנפשה ממוחשבת, הרפתקאות, קומדיה
 יוצרים:  טרויס בראון
 בימוי:  כריס ג'יליגן (במאי פיקוח) קולט סנדרמן (במאית דיאלוג) ג'ף טיילור (במאי אומנות)
 מדבבים:  ג'ט ג'ורגנסמאייר ונסה ויליאמס Christian J. Simon מייגן הילטי 
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  3
 מספר פרקים:  75
 הפקה
 מפיק:  וויני צ'אפי
 מפיקים בפועל:  כריס פרינוסקי, שאנון פרינוסקי, בן קאלינה, ויקטור קוק, טרוויס בראון
 חברת הפקה:  .Titmouse, Inc ICON Creative Studios DQ Entertainment
 הפצה:  חברת וולט דיסני, דיסני+ 
 אורך פרק:  כ-22 דקות
 שידור
 רשת שידור:  דיסני ג'וניור
 רשת שידור בישראל:  דיסני ג'וניור ישראל
 תקופת שידור מקורית:  14 ביוני 2019 – 10 ביוני 2022
 תקופת שידור בישראל:  6 בספטמבר 2019 – 24 במאי 2023
 קישורים חיצוניים
 אתר רשמי
 דף התוכנית ב-IMDb
 
מ.ו.ת.ק - משלוח ותובלת קטנטנים (באנגלית: T.O.T.S - Tiny Ones Transport Service) היא סדרת טלוויזיה אמריקאית בהנפשה ממוחשבת לילדים, אשר נוצרה על ידי טרויס בראון והופקה על ידי .Titmouse, Inc. הסדרה עוקבת אחר פינגווין בשם פיפ ופלמינגו בשם פרדי, אשר מעבירים ומטפלים בתינוקות בבסיס המדמה פעוטון (שבו הם גרים), לפני שליחת התינוקות אל ביתם החדש.
הסדרה שודרה לראשונה במקור בארצות הברית בערוץ דיסני ג'וניור ב-14 ביוני 2019. בישראל הסדרה שודרה לראשונה בדיבוב עברי בערוץ דיסני ג'וניור ישראל ב-6 בספטמבר 2019. מאז שידור הבכורה של הסדרה הופקו לה שלוש עונות ו-75 פרקים באורך 22 דקות. הסדרה הסתיימה בארצות הברית ב-10 ביוני 2022 ובישראל ב-24 במאי 2023.
עונות 1-2 עלו בדיסני+ לכבוד השקתה בישראל ב-16 ביוני 2022 ועונה שלישית מאוחר יותר.
עלילה

פיפ הפינגווין ופרדי הפלמינגו הם שני עופות משלוחים בהתמחות בבסיס ושמו "מ.ו.ת.ק" (משלוח ותובלת קטנטנים). מ.ו.ת.ק הוא מקום בו תינוקות (חיות) מטופלים לפני שליחתם אל משפחותיהם.
כשתינוק מוכן לשליחה, הוא מונח בארגז בעל קצוות צבעוניים המסמלים את מין התינוק: כחול – זכר, וורוד – נקבה. כשתינוק מגיע למשפחתו, פיפ ופרדי, כמו כל עופות המשלוח, מצלמים תמונה של המשפחה בעזרת הטבלט שלהם, כדי לאשר שהתינוק אכן הגיע ליעדו.
חוץ מלשלוח תינוקות, פיפ ופרדי לומדים לפתור בעיות תחת הדרכתה של קיי.סי הקואלה וקפטן קנדיס ביקמן, יחד עם שאר עופות המשלוח.
מדבבים

הדיבוב העברי בוים על ידי תמי ברק, והופק על ידי עדי וולוצקי ועדי מור.
| שם הדמות | מדבב/ת במקור | מדבב/ת בעברית |
| --- | --- | --- |
| פיפ | ג'ט יורגנמאייר (עונות 1-2) | רני ליינונד (עונות 1-2) |
| פיפ | טאקר צ'נדלר (עונה 3) | אדם ריפטין (עונה 3) |
| פרדי | כריסטיאן ג'יי סיימון | גיא גולדברג (עונות 1-2) |
| פרדי | כריסטיאן ג'יי סיימון | שגיא נחמקין (עונה 3) |
| קפטן ביקמן | ונסה ויליאמס | תמי ברק |
| קיי.סי | מייגן הילטי | כנרת לימוני |
| ג'יי פי | אנרי לובאטי | אורי זלצמן |
| אווה | מלאני מיניצ'ינו | שירלי לילו |
| בודי | פרבש צ'ינה | נועם טל |
| פולי | די בראדלי בייקר | גיא זיידמן |
| מר וודבירד | אריק באוזה | ערן מור |
| גברת טראקנלבי (עונה 3) | קארי וולגרן | אלונה אלכסנדר |
| לאקי | אלסנדרה פרז | לא ידוע |
סקירת הסדרה

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור מקורית קנדה> שידור ראשון | תקופת שידור מקורית קנדה> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 25 | 14 ביוני 2019 | 10 ביולי 2020 | 22 ביוני 2019 | 12 ביולי 2020 | 6 בספטמבר 2019 | 6 באוגוסט 2020 |
|  | 2 | 25 | 7 באוגוסט 2020 | 18 ביוני 2021 | 6 בספטמבר 2020 | 20 ביוני 2021 | 6 ביוני 2021 | 21 באוקטובר 2021 |
|  | 3 | 25 | 9 ביולי 2021 | 10 ביוני 2022 | 11 ביולי 2021 | 12 בדצמבר 2023 | 24 ביולי 2022 | 24 במאי 2023 |
פרשת טראמפ–אוקראינה

מושאי הפרשה: נשיא אוקראינה וולודימיר זלנסקי, נשיא ארצות הברית לשעבר דונלד טראמפ וג'ו ביידן, נשיא ארצות הברית, לשעבר סגן נשיא ארצות הברית.
פרשת טראמפ–אוקראינה (באנגלית: Trump–Ukraine controversy) או אוקראינה-גייט (Ukrainegate) היא פרשה פוליטית שבה נחשד נשיא ארצות הברית, דונלד טראמפ, וממשלו במאמץ ללחוץ על נשיא אוקראינה, וולודימיר זלנסקי, לפתוח בחקירה נגד יריבו הפוליטי של טראמפ, ג'ו ביידן, ובנו האנטר, במטרה לפגוע בקמפיין הבחירות של ביידן. בכך הואשם טראמפ בניסיון שידול להתערבות זרה בבחירות לנשיאות, לטובתו האישית.
טראמפ נעזר בעורכי דינו ובגורמים בממשלו, כולל רודי ג'וליאני והתובע הכללי ויליאם בר, כדי לקדם תאוריות קשר בנוגע לביידן ולמפלגה הדמוקרטית. בנוסף, טראמפ עיכב סיוע צבאי לאוקראינה בסך 400 מיליון דולר, למרות אישורו בקונגרס. זאת בניסיון להשיג שיתוף פעולה מצד נשיא אוקראינה, וולודימיר זלנסקי, בהכרזה על חקירה נגד ביידן. העימות הגיע לשיאו בשיחת טלפון בין השניים ב-25 ביולי 2019, שבה טראמפ ביקש מזלנסקי לחקור את ביידן ואת תאוריית הקשר על פריצת שרת המפלגה הדמוקרטית.
השערורייה נחשפה לציבור בספטמבר 2019 בעקבות תלונה של חושף שחיתויות. התלונה הצביעה על כך שטראמפ ניצל את סמכותו כדי לבקש התערבות זרה בבחירות לנשיאות. הבית הלבן אישר חלק מהטענות, ושיחת הטלפון בין טראמפ לזלנסקי אישרה את הבקשה לחקירות. זלנסקי הכחיש את הטענות שטראמפ לחץ או איים עליו. ב-24 בספטמבר 2019, בית הנבחרים פתח בהליכי הדחה נגד טראמפ. טראמפ הואשם בניצול סמכותו ובשיבוש עבודת הקונגרס, אך זוכה על ידי הסנאט. בינואר 2020 קבע משרד הביקורת הממשלתי שטראמפ הפר את החוק כשהקפיא את הסיוע הצבאי לאוקראינה שאושר על ידי הקונגרס.
רקע > התערבות רוסיה בבחירות לנשיאות ארצות הברית ב-2016

החל מבחירות 2016, בהן נבחר דונלד טראמפ, הוא ואנשיו הואשמו בשיתוף פעולה עם מדינות זרות, במיוחד רוסיה, במטרה להשפיע על תוצאות הבחירות. קהיליית המודיעין האמריקאית קבעה כי רוסיה התערבה בבחירות, תוך העדפה ברורה לטראמפ. טראמפ אף קרא פומבית לרוסיה לפרוץ למחשבי היריבה שלו, הילרי קלינטון, ואף אמר כי הוא ישמח לקבל סיוע ממדינות זרות בהשגת מידע על יריביו. בעקבות זאת, מונה רוברט מולר כתובע מיוחד לחקור את ההאשמות. במהלך חקירת מולר הוגשו כתבי אישום נגד אנשי מפתח בממשל טראמפ, שאף הורשעו. בסופו של דבר, דו"ח החקירה ב-2019 קבע כי לא נמצאו ראיות לשיתוף פעולה ישיר בין קמפיין טראמפ לרוסיה.
רקע > מעורבות משפחת ביידן באוקראינה

בשנת 2014 מונה האנטר ביידן, בנו של ג'ו ביידן, כעורך דין, ולאחר מכן חבר דירקטוריון בחברת "בוריסמה אחזקות" (אנ') האוקראינית. בעלי החברה, האוליגרך האוקראיני מיקולה זלוצ'בסקי (אנ'), היה תחת חקירה באוקראינה על הלבנת הון ושחיתות, שהסתיימה ב-2017 ללא אישומים. ב-2015, התובע הכללי של אוקראינה, ויקטור שוקין, המשיך את החקירה. אולם גורמים בין-לאומיים, כולל ממשל אובמה, מתחו ביקורת על חוסר יעילותו של שוקין במאבק בשחיתות. ג'ו ביידן, שהיה נציג ממשל אובמה לאוקראינה, לחץ להדחת שוקין, תוך התניית הסיוע הכלכלי לאוקראינה בפיטוריו. קרן המטבע הבין-לאומית הצטרפה לקריאתו של ביידן ובמרץ 2016 הודח שוקין והוחלף ביורי לוצנקו. הקשרים בין ג'ו ביידן לתהליכים באוקראינה, במקביל למינויו של בנו ב"בוריסמה", עוררו טענות לשחיתות מצד ממשל טראמפ, שטען כי מעורבות ביידן הייתה מונעת מאינטרסים פרטיים. לפי טראמפ, הדחת שוקין נועדה להפסיק את החקירה נגד "בוריסמה אחזקות" כדי להגן על האנטר ביידן. עם זאת, חקירות של גורמים שונים, כולל התובע הכללי באוקראינה, זיכו את משפחת ביידן מכל חשד לשחיתות.
רקע > חקירת ממשלת אוקראינה נגד פול מנפורט

פול מנפורט מונה ביוני 2016 למנהל קמפיין הבחירות של דונלד טראמפ. באוגוסט נחשף כי מנפורט קיבל תשלומים בסך מיליוני דולרים לא מדווחים ממפלגתו של נשיא אוקראינה לשעבר, ויקטור ינוקוביץ'. במקביל לשירותו כמנהל הקמפיין של טראמפ, שימש מנפורט כיועץ לראשי מדינות זרים, וחב סכומים גובהים לאוליגרכים רוסים, מה שעשוי היה להביאו לבצע מעשי שחיתות. בעקבות זאת מנפורט פוטר מקמפיין הבחירות של טראמפ. במסגרת חקירת התובע המיוחד רוברט מולר נגד קמפיין הבחירות של דונלד טראמפ, הואשם מנפורט במספר עבירות הקשורות לעבודתו עבור ינוקוביץ'. האישומים כללו קשירת קשר נגד ארצות הברית, הלבנת הון והשתמטות ממס. בין היתר הואשם כי מנפורט קיבל 17 מיליון דולר מממשלת אוקראינה בין השנים 2012–2014. מנפורט הורשע באוגוסט 2018 בשמונה סעיפים של עבירות כלכליות, כולל העלמות מס, ונידון ל-4 שנות מאסר וקנס של 50 אלף דולר.
תומכי טראמפ טענו כי הראיות שהובילו להרשעת מנפורט, התקבלו מממשלת אוקראינה בעקבות מכתב מטעם שלושה סנאטורים דמוקרטים שנשלח ב-2018 לתובע הכללי של אוקראינה. במכתב נשאל התובע אם משרדו פעל כדי להגביל את שיתוף פעולה עם חקירת מולר, האם ממשל טראמפ, או גורם עצמאי, עודד את ממשלת אוקראינה לא לשתף פעולה עם החקירה, והאם עצם החקירה עלתה בשיח בין הממשלים, לרבות בפגישת טראמפ–פרושנקו ב-2017. המכתב נשלח לאחר שדווח כי ארבע מהחקירות שמתקיימות באוקראינה נגד מנפורט, מעוכבות במיוחד עקב רצונה של ממשלת אוקראינה לרצות את ממשל טראמפ, שהתנגד לחקירת מולר.
השתלשלות אירועים > עיקרי הפרשה

ההאשמות בפרשה מתמקדות בניסיון של דונלד טראמפ ואנשים בממשלו לשדל את אוקראינה ומדינות זרות נוספות לחקור את משפחתו של ג'ו ביידן, יריב פוליטי של טראמפ. במסגרת מאמציו, עורך דינו הפרטי של טראמפ, רודי ג'וליאני, החל במגעים עם בכירים מאוקראינה החל מדצמבר 2018. הוא נפגש עם התובע הכללי לשעבר ויקטור שוקין, ובינואר 2019 נפגש עם התובע הכללי המכהן, יורי לוצנקו. ב-21 באפריל נבחר וולודימיר זלנסקי לנשיא אוקראינה ברוב גדול. במאי נפגש ג'וליאני בפריז עם התובע האוקראיני לענייני שחיתות, והפעיל לחצים לפתוח מחדש את החקירה נגד "בוריסמה אחזקות", בשל הקשר להאנטר ביידן. ב-9 במאי הודיע ג'וליאני בתקשורת על כוונתו לבקר באוקראינה כדי לדחוף לחקירות, אך ביטל את הנסיעה בעקבות סערה ציבורית. באמצע מאי הובעו דאגות בקרב בכירים בממשל האמריקאי על פגיעות אפשריות בשל פעולותיו של ג'וליאני באוקראינה. בכירים ניסו למנוע סתירות בין מסרי הממשל הרשמי לאלו של ג'וליאני. במקביל, הודיעו בכירים כי שיחת הטלפון המתוכננת בין טראמפ לזלנסקי תתקיים רק אם ייווכחו שזלנסקי מוכן לשתף פעולה בנושאים שג'וליאני העלה. ב-16 במאי הודיע לוצנקו כי אין ראיות לשחיתות מצד משפחת ביידן. ביוני טען טראמפ בריאיון כי הוא פתוח לקבלת סיוע בבחירות ממדינות זרות, אמירה שגררה תגובה חריפה מצד יו"ר ועדת הבחירות הפדרלית, אלן ויינטראוב, שהזכירה כי פעולה כזו אינה חוקית.
במאי, חושף השחיתות נחשף לדאגות בממשל האמריקאי לגבי הנזק החוקי שעלול להיגרם בעקבות פעילויותיו של ג'וליאני באוקראינה. בכירים בממשל, כולל שגריר ארצות הברית לאיחוד האירופי, פנו לג'וליאני בניסיון "למזער נזקים" ולתאם את המסרים בין משרד החוץ האמריקאי לאוקראינה. במקביל, נאמר לחושף השחיתות כי שיחה בין נשיא ארצות הברית טראמפ לנשיא אוקראינה זלנסקי תתואם רק אם זלנסקי ישתף פעולה עם דרישות טראמפ. ב-23 במאי, ממשל טראמפ הודיע לבית הנבחרים כי ימשיך בהעברת כספי סיוע לאוקראינה. אולם, ב-18 ביולי, טראמפ החליט לעצור העברת 400 מיליון דולר כסיוע לאוקראינה, בטענה לשחיתות במדינה – על אף שכבר אושר בקונגרס. בנוסף, הורה לסגן הנשיא מייק פנס לבטל את ביקורו באוקראינה לפי חושף השחיתות, טראמפ טען זאת כדי ללחוץ על זלנסקי לשתף פעולה עם דרישותיו, שיעזרו לו בבחירות לנשיאות 2020. ב-25 ביולי, טראמפ קיים שיחת טלפון עם זלנסקי וביקש ממנו מפרושות "עזרה בחקירה של ביידן".
במקביל נאמר לחושף השחיתות כי שיחת הטלפון בין הנשיא טראמפ לנשיא זלנסקי תתקיים רק אם יורגש כי זלנסקי מוכן לשתף פעולה בפומבי עם הנושאים שהעלה ג'וליאני. ב-23 במאי ממשל טראמפ מעדכן את בית הנבחרים כי הוא מתכוון להעביר את כספי הסיוע המיועדים לאוקראינה.
השתלשלות אירועים > לאחר חשיפת הפרשה

לאחר25 ביולי, חושף השחיתות טוען כי למד ממספר פקידים בממשל ארצות הברית כי בבית הלבן ניסו למנוע הפצת תמלילי השיחה בין טראמפ לזלנסקי. הוא טוען כי הפקידים הודו בכך שהמעשים שלהם היו חמורים, ושהם הונחו להעביר את התמליל מארכיון המסמכים הרגיל, למערכת אלקטרונית אחרת, שמיועדת למסמכים הסודיים ביותר בממשל. חושף השחיתות מציין כי זו לא הפעם הראשונה שהממשל השתמש במערכת הזו לאחסון מסמכים פוליטיים רגישים, בניגוד לחוק האמריקאי. ב-12 באוגוסט, חושף השחיתות הגיש תלונה בעילום שם, שהתבררה כ"עניין דחוף". ב-11 בספטמבר, ממשל טראמפ שחרר את הכספים ממשלת אוקראינה. ב-25 בספטמבר, הבית הלבן פרסם את תמליל השיחה בין טראמפ לזלנסקי.
תלונת חושף השחיתות הוגשה ב-12 באוגוסט 2019, ולפי דיווחים שונים באמצעי התקשורת מדובר בקצין מסוכנות הביון המרכזית שדיווח לבית הלבן. התלונה הועברה לוועדת המודיעין של הסנאט של ארצות הברית ב-25 בספטמבר 2019, והנוסח המתוקן של פורסם למחרת. חושף השחיתות טוען כי רישומי השיחה בין טראמפ לזלנסקי הועברו למערכת מוגבלת מאוד, לסודות רגישים ביותר של ממשלת ארצות הברית. לאחר פרוץ הפרשה, דווח כי ממשל טראמפ הגביל גם את הגישה לרישומי שיחות טראמפ עם מנהיגים נוספים. בהמשך נחשף כי אחסון השיחות במערכת זו נעשה ממניעים פוליטיים ולא מטעמי ביטחון לאומי, שהם הסיבה התקפה לשימוש בשרת כזה.
טראמפ הכחיש את כל ההאשמות שהועלו נגדו בפרשה. הוא הודה כי הקפיא את הסיוע לאוקראינה, אך סיפק נימוקים סותרים למהלך זה: בתחילה טען שהעצירה נבעה משחיתות באוקראינה, ולאחר מכן הצהיר שהמהלך נועד ללחוץ על מדינות אחרות, ובפרט באירופה, להגדיל את תרומתן לסיוע לאוקראינה. טראמפ מתח ביקורת מתמשכת על חושף השחיתות בפרשה, ניסה לאתר מידע אודותיו וקרא לחשוף את מקורותיו. באוקטובר 2019, במסגרת התייחסות למלחמת הסחר עם סין, בה הדגיש את עוצמתה הכלכלית של ארצות הברית, קרא טראמפ באופן פומבי לאוקראינה ולסין לחקור את בני משפחת ביידן.
תיאוריות קונספירציה קשורות

תאוריות קונספירציה מרובות התפשטו ביחס לאוקראינה, משפחת ביידן, חושף השחיתות והתערבות רוסיה בבחירות לנשיאות ארצות הברית ב-2016. תאוריות אלה הופצו על ידי טראמפ עצמו, על ידי תומכיו ועל ידי התקשורת הימנית. לפי הידועה שבהן, עליה חזר טראמפ בעצמו, חברת הסייבר האמריקאית "CrowdStrike", שחקרה את הדלפת הדוא"ל של הוועדה הדמוקרטית הלאומית, היא זו שהייתה אחראית על פברוק הראיות על ההתערבות הרוסית. הוא טען שג'ון פודסטה והילרי קלינטון מנעו מה-FBI לגשת לשרת שלהם, והזמינו חברה חיצונית, שהיא, לפי שמועות שהוא הפיץ, בבעלות אוקראינית. לדבריו, החברה הטמיעה במערכת את טביעות האצבע של רוסיה, כדי להטות את תוצאות הבחירות ולהשמיץ את רוסיה. טראמפ ביקש מממשלת אוקראינה לחקור את הקשר בין החברה למפלגה הדמוקרטית. התיאוריה הפכה לנושא חקירה משני במהלך פרשת אוקראינה-גייט, אך לא הוצגו ראיות שתומכות בהאשמות, והן נתפסו כתיאוריות קונספירציה חסרות בסיס. אף על פי כן, טראמפ חזרה עליה בהזדמונויות נוספות.
ראו גם

הליך ההדחה של דונלד טראמפ
שקרים קטנים גדולים (סדרת טלוויזיה)

| --- | --- |

כותרת הפתיחה, המראה סיקוונס של גשר ביקסבי קריק
 מבוסס על:  הספר "שקרים קטנים גדולים" מאת ליאן מוריארטי
 שיר הנושא:  "Cold Little Heart" מאת מייקל קיוונוקה
 סוגה:  דרמה מסתורין קומדיה שחורה
 יוצרים:  דייוויד אי קלי
 כותבים:  דייוויד אי קלי
 בימוי:  ז'אן-מארק ואלה (עונה 1) אנדריאה ארנולד (עונה 2)
 שחקנים:  ניקול קידמן ריס וית'רספון שיילין וודלי אלכסנדר סקושגורד אדם סקוט זואי קרביץ ג'יימס טאפר ג'פרי נורדלינג לורה דרן מריל סטריפ (עונה 2) קתרין ניוטון (עונה 2) שרה סוקולוביק (עונה 2) קריסטל פוקס (עונה 2)
 ארץ מקור:  ארצות הברית ארצות הברית
 שפות:  אנגלית
 מקום התרחשות:  מונטריי 
 מספר עונות:  2
 מספר פרקים:  14
 הפקה
 מפיק:  ברברה איי. הול ליאן מוריארטי
 מפיקים בפועל:  דייוויד אי קלי ז'אן-מארק ואלה ריס וית'רספון ניקול קידמן ברונה פפנדריאה פר סערי גרג פיינברג נתן רוס
 חברת הפקה:  Pacific Standard Blossom Films David E. Kelley Productions
 הפצה:  חטיבת הטלוויזיה של האחים וורנר
 עורכים:  דייוויד ברמן מקסים לחיי סילבן לוול ג'ים וגה
 אתר צילומים:  מונטריי, קליפורניה
 צלמים:  איווס בלאנגר
 טכניקת צילום:  מצלמה יחידה
 מוזיקה:  מייקל קיוונוקה 
 אורך פרק:  52–58 דקות
 שידור
 רשת שידור:  HBO
 רשת שידור בישראל:  HOT HBO סלקום tv yes OH HD
 פורמט (תמונה):  (1080i (HDTV
 פורמט (קול):  5.1 surround
 תקופת שידור מקורית:  19 בפברואר 2017 – הווה
 קישורים חיצוניים
 אתר רשמי
 דף התוכנית ב-IMDb
 
שקרים קטנים גדולים (באנגלית: Big Little Lies) היא סדרת טלוויזיה אמריקאית מסוגת דרמה קומית שחורה המבוססת על ספר באותו השם מאת הסופרת ליאן מוריארטי, שנוצרה עבור רשת "HBO".
הסדרה מגוללת את סיפורן של שלוש אימהות בכיכובן של ניקול קידמן, ריס וית'רספון ושיילין וודלי, שמתגוררות במונטריי, קליפורניה ונכנסות למערבולות רגשיות לאחר שהן מסתבכות בחקירת רצח. לצידן מככבים אלכסנדר סקושגורד, לורה דרן, ג'פרי נורדלינג, אדם סקוט, זואי קרביץ וג'יימס טאפר. הסדרה זכתה לשבחים רבים. היא קיבלה 16 מועמדויות לפרסי אמי, וזכתה בשמונה מהם, כולל פרס קטגוריית "מיני הסדרה המצטיינת ביותר" ופרסים בקטגוריות שונות, על משחקם של קידמן, סקושגורד, ודרן. השלישייה גם זכו בפרסי גלובוס הזהב בקטגוריות שונות, בנוסף לפרס גלובוס הזהב עבור קטגוריית "מיני הסדרה או סרט טלוויזיה הטובים ביותר" שהסדרה זכתה בה. קידמן וסקושגורד גם זכו בפרסי גילדת שחקני המסך על הופעתם בסדרה.
בתחילה, הסדרה תוכננה לעלות לשידור כמיני-סדרה, והיא נכתבה והופקה על ידי דייוויד אי קלי ובוימה על ידי הבמאי הצרפתי ז'אן-מארק ואלה, ועלתה לשידור ב-19 בפברואר 2017 והסתיימה ב-2 באפריל 2017. לאור הצלחת הסדרה והפופולריות לה היא זכתה, חידשה "HBO" את הסדרה לעונה שנייה, שנכתבה שוב על ידי דייוויד אי קלי, הפעם עם שיתוף פעולה של הסופרת ליאן מוריארטי, ובוימה על ידי הבמאית אנדריאה ארנולד והפקתה החלה במרץ 2018. העונה השנייה עלתה לשידור ב-9 ביוני 2019.
תקציר העלילה

לאחר שאירע רצח במהלך אירוע התרמה לבית הספר היסודי, הקהילה המקומית מזדעזעת - ועל אף שזהותו של הקורבן נשארת מסתורית, על פניו נראה כי יש קשר הדוק בין הפרשה ובין הסודות הסובבים את חייהן של שלוש אימהות: עקרת הבית המושלמת, מדלן מקנזי (וית'רספון), שלא מסתירה את קנאתה באשתו החדשה והצעירה של בעלה לשעבר (טאפר); חברתה הטובה ביותר של מדלן, סלסט רייט (קידמן), עורכת דין לשעבר שמנהלת חיי נישואין מושלמים לכאורה עם גבר הנוהג כלפיה באלימות (סקושגורד); וג'יין צ'פמן (וודלי), אם חד-הורית עם עבר אפל, שאותה מדלן וסלסט לוקחות תחת חסותן. עם התקדמות חקירת הרצח, עדויות שונות שנאספות בחדר החקירות שופכות אור על מערכות היחסים בין תושבי העיירה.
סקירה > סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 7 | 7 | 19 בפברואר 2017 | 2 באפריל 2017 |
|  | 2 | 7 | 7 | 9 ביוני 2019 | 21 ביולי 2019 |
סקירה > פרקים > עונה 1

| מס' הפרק (בסדרה) | מס' הפרק (בעונה) | שם הפרק באנגלית | שם הפרק בעברית | בימוי | תסריט | תאריך שידור מקורי | מדרוג |
| --- | --- | --- | --- | --- | --- | --- | --- |
| 1 | 1 | Somebody's Dead | מישהו מת | ז'אן-מארק ואלה | דייוויד אי קלי | 19 בפברואר 2017 | 1.13 |
| 2 | 2 | Serious Mothering | אימהות רצינית | ז'אן-מארק ואלה | דייוויד אי קלי | 26 בפברואר 2017 | 0.56 |
| 3 | 3 | Living the Dream | לחיות את החלום | ז'אן-מארק ואלה | דייוויד אי קלי | 5 במרץ 2017 | 1.04 |
| 4 | 4 | Push Comes to Shove | במקרה הכי גרוע | ז'אן-מארק ואלה | דייוויד אי קלי | 12 במרץ 2017 | 1.04 |
| 5 | 5 | Once Bitten | נשיכה ראשונה | ז'אן-מארק ואלה | דייוויד אי קלי | 19 במרץ 2017 | 1.17 |
| 6 | 6 | Burning Love | אהבה בוערת | ז'אן-מארק ואלה | דייוויד אי קלי | 26 במרץ 2017 | 1.39 |
| 7 | 7 | You Get What You Need | לקבל את מה שצריך | ז'אן-מארק ואלה | דייוויד אי קלי | 2 באפריל 2017 | 1.86 |
סקירה > פרקים > עונה 2

| מס' הפרק (בסדרה) | מס' הפרק (בעונה) | שם הפרק באנגלית | שם הפרק בעברית | בימוי | תסריט | תאריך שידור מקורי | מדרוג |
| --- | --- | --- | --- | --- | --- | --- | --- |
| 8 | 1 | What Have They Done? | מה הן עשו? | אנדריאה ארנולד | דייוויד אי קלי וליאן מוריארטי | 9 ביוני 2019 | 1.42 |
| 9 | 2 | Tell-Tale Hearts | לבבות מסגירים | אנדריאה ארנולד | דייוויד אי קלי וליאן מוריארטי | 16 ביוני 2019 | 1.47 |
| 10 | 3 | The End of the World | סוף העולם | אנדריאה ארנולד | דייוויד אי קלי וליאן מוריארטי | 23 ביוני 2019 | 1.62 |
| 11 | 4 | She Knows | היא יודעת | אנדריאה ארנולד | דייוויד אי קלי וליאן מוריארטי | 30 ביוני 2019 | 1.61 |
| 12 | 5 | Kill Me | תהרגי אותי | אנדריאה ארנולד | דייוויד אי קלי וליאן מוריארטי | 7 ביולי 2019 | 1.77 |
| 13 | 6 | The Bad Mother | האמא הרעה | אנדריאה ארנולד | דייוויד אי קלי וליאן מוריארטי | 14 ביולי 2019 | 1.63 |
| 14 | 7 | I Want to Know | אני רוצה לדעת | אנדריאה ארנולד | דייוויד אי קלי וליאן מוריארטי | 21 ביולי 2019 | 1.98 |
צוות השחקנים > ראשי

ריס וית'רספון - מדלן מרתה מקנזי.
ניקול קידמן - סלסט רייט.
שיילין וודלי - ג'יין צ'פמן.
אלכסנדר סקושגורד - פרי רייט, בעלה של סלסט, שנוהג להתעלל בה בחשאי.
אדם סקוט - אד מקנזי, בעלה של מדלן.
זואי קרביץ - בוני קרלסון, אשתו החדשה של ניית'ן.
ג'יימס טאפר - ניית'ן קרלסון, בעלה לשעבר של מדלן.
ג'פרי נורדלינג - גורדון קליין, בעלה של רנטה.
לורה דרן - רנטה קליין, יריבתה המושבעת של מדלן.
מריל סטריפ (עונה 2) - מרי לואיז רייט, אמו של פרי וחמותה של סלסט, שבאה למונטריי בעקבות אירועי העונה הראשונה.
קת'רין ניוטון (עונה 2, משנית בעונה 1) - אביגייל קרלסון, בתם הבכורה של מדלן וניית'ן.
שרה סוקולוביק (עונה 2, משנית בעונה 1) - טורי באצ'מן.
קריסטל פוקס (עונה 2) - אליזבת הווארד.
צוות השחקנים > משני

איאן ארמיטאג' - זיגי צ'פמן, בנה של ג'יין.
שרה בייקר - תיאה קאנינגהם.
שרה ברנס - גבריאל.
פי. ג'יי. בירן - המנהל ניפאל.
סנטיאגו קבררה - ג'וזף באצ'מן.
דארבי קמפ - קלואי מקנזי, בתה הצעירה של מדלן.
הונג צ'או - ג'קי.
קלן קולמן - הרפר סטימסון.
קמרון וניקולס קרובטי - ג'וש ומקס רייט, בניהם התאומים של סלסט ופרי.
מרין דאנגי - הבלשית אדריאן קווינלן.
אייבי ג'ורג' - אמבלה קליין, בתם של רנטה וגורדון.
וירג'יניה קאל - מיס בארנס, מורתם של הילדים בבית הספר.
קלואי קולמן - סקיי קרלסון, בתם של בוני וניית'ן.
מולי האגן - ד"ר מוריארטי, הפסיכולוגית של זיגי.
לארי סאליבן - אורן.
דייוויד מונהאן - ברנרד.
קת'רין קהאברי - סמנתה.
ג'וזף קרוס - טום, בעל בית הקפה האהוב על מדלן וסלסט.
רובין וייגרט - ד"ר אמנדה רייסמן, התרפיסטית של סלסט ופרי.
דגלאס סמית (עונה 2) - קורי ברוקפילד.
מו מקרא'אה (עונה 2) - מייקל פרקינס.
מרטין דונובן (עונה 2) - מרטין הווארד
פורנה ג'אגנאת'ן (עונה 2) - קייטי ריצ'מונד
דניס או'הר (עונה 2) - אירה פארבר
הפקה > פיתוח

ב-6 באוגוסט 2014, נודע שהשחקניות ניקול קידמן וריס וית'רספון מעוניינות בזכויות ההסרטה של הרומן של ליאן מוריארטי. השחקניות היו אמורות לפתח את הפרויקט כסרט שבו הן יככבו. ברונה פפנדריאה ופר סערי נשכרו כמפיקים בפועל לצידן של קידמן, וית'רספון ומוריארטי. ב-25 בנובמבר 2014 הוכרז שקידמן ווית'רספון החליטו להפוך את הפרויקט למיני סדרה במקום לסרט. בנוסף, הוכרז שהתסריט עבור מיני הסדרה ייכתב על ידי דייוויד אי קלי. ב-8 במאי 2015, הוכרז שרשת "HBO" הזמינה את הסדרה ושבנוסף לכתיבת התסריט, קלי גם ייקח על עצמו את תפקיד המפיק. ב-23 באוקטובר 2015, דווח שהבמאי ז'אן-מארק ואלה נמצא במשא ומתן על בימוי הפרק הראשון של הסדרה עם פוטנציאל לבימוי פרקים נוספים. ב-17 בדצמבר 2015, נודע שואלה יביים את כל שבעת הפרקים של הסדרה וב-28 בנובמבר 2016, הוכרז שבכורת הסדרה תתקיים ב-19 בפברואר 2017.
הפקה > ליהוק > עונה 1

לצד ההכרזה הראשונית על הפיתוח של ההפקה, דווח כי שקידמן ווית'רספון גם ייכבו בעיבוד על הרומן. בדצמבר 2015, נודע ששיילין וודלי, אדם סקוט, לורה דרן, וזואי קרביץ הצטרפו לצוות השחקנים הראשי. ב-5 בינואר 2016, הוכרז שאלכסנדר סקושגורד וג'יימס טאפר הצטרפו לצוות השחקנים הראשי, ושג'פרי נורדלינג, סנטיאגו קבררה, פי. ג'יי. בירן, קלן קולמן, שרה ברנס, דרבי קאמפ, קמרון וניקולס קרובטי, אייבי ג'ורג', קלואי קולמן, וירג'יניה קאל, שרה בייקר, קת'רין קהבארי, לארי בייטס, הונג צ'או וג'יה קארידס הצטרפו לצוות השחקנים המשני. כמה ימים לאחר מכן, נמסר שאיאן ארמיטאג' הצטרף לצוות השחקנים ושהוא יגלם את בנה של וודלי. זמן קצר לאחר מכן, דווח שמרין דאנגי, לארי סאליבן, ודייוויד מונהאן הצטרפו גם הם לצוות השחקנים.
הפקה > ליהוק > עונה 2

ב-24 בינואר 2018 הוכרז שהשחקנית מריל סטריפ הצטרפה לצוות השחקנים הראשי בדמותה של מרי לואיז רייט, אמו של פרי (שגולם על ידי אלכסנדר סקושגורד בעונה הראשונה). בפברואר 2018, אושר ששיילין וודלי, לורה דרן, זואי קרביץ, אדם סקוט, ג'יימס טאפר, ג'פרי נורדלינג ואיאן ארמיטאג' ישובו לגלם את דמויותיהם בעונה השנייה. ב-27 במרץ 2018 הוכרז שדאגלס סמית' הצטרף לצוות השחקנים בתפקיד משני. ב-3 באפריל 2018, אושר שקתרין ניוטון, רובין וייגרט, מרין דאנגי, ושרה סוקולוביק ישובו לעונה השנייה, ונודע שניוטון וסוקולוביק קודמו לתפקיד ראשי. בנוסף, הוכרז שקריסטל פוקס תצטרף לצוות השחקנים בתפקיד ראשי ושמו מקרא'אה יגלם דמות משנית. ב-10 באפריל 2018 הוכרז שמרטין דונובן לוהק לדמות משנית. במאי 2018 נמסר שפורנה ג'אגנאת'ן הצטרפה לצוות השחקנים המשני. בנוסף, אושר שפי. ג'יי. בירן ישוב לדמותו של המנהל ניפאל. ב-15 ביוני 2018 הוכרז שדניס או'הר לוהק לתפקיד משני.
הפקה > צילומים

הסדרה צולמה עם מצלמה דיגיטלית מחברת "Arri Alexa". ז'אן-מארק ואלה, שביים את כל העונה הראשונה, העדיף להשתמש בתאורה טבעית ובסגנון צילום ידני על מנת לאפשר לשחקנים לנוע בחופשיות סביב הסט.
רוב הסדרה צולמה בחצי האי מונטריי ובביג סאר. כמה מהסצנות צולמו גם בפסיפיק גרוב וגם בהרי הכרמל שבקליפורניה.
הפצה > שיווק

ב-16 באוקטובר 2016, רשת "HBO" חשפה את הטיזר טריילר הראשון שלה עבור הסדרה. ב-5 בדצמבר 2016, "HBO" חשפה טריילר רשמי באורך מלא עבור הסדרה.
הפצה > שידור הבכורה וההפצה

בכורת הסדרה התייקמה ב-7 בפברואר 2017 בתיאטרון הסיני של גראומן שבלוס אנג'לס, קליפורניה. ב-20 בפברואר 2017 בכורת הסדרה שודרה באוסטרליה דרך רשת "Fox Showcase" ובבריטניה דרך רשת "Sky Atlantic".